
ELŐTERJESZTÉS

Bodmér Község Önkormányzata Képviselő-testületének
2026. július 28. napjára összehívott 
rendkívül, nyílt testületi ülésére







Az előterjesztés címe és tárgya: 
Bodmér 38/4 hrsz.-ú ingatlan visszavásárlási jog törlésének az ingatlan-nyilvántartásban történő átvezetéséről




A tárgykört rendező jogszabály:
· Magyarország helyi önkormányzatairól szóló 2011. évi CLXXXIX. törvény
· az ingatlan-nyilvántartásról szóló 1997. évi CXLI. törvény






Előterjesztő:			Katona László polgármester
Az előterjesztést készítette: 	Dr. Fehér Diána aljegyző
				Freész Józsefné jegyzőkönyvvezető
Tisztelt Képviselő-testület!

Tájékoztatom a Tisztelt Képviselő-testületet, hogy a Fejér Vármegyei Kormányhivatal Építésügyi és Örökségvédelmi Főosztály Építésügyi Osztály 1. értesítette az Önkormányzatot Bernwallner Marcell (2060 Bicske, Diófa utca 4.) és Bernwallner Szonja Csenge (2065 Mány, Szent István utca 24.) Bodmér, Endresz György utca 6. szám alatti, 38/4 helyrajzi számú ingatlanra vonatkozó használatbavételi eljárás tudomásulvételéről.

A visszavásárlási jogot korábban az önkormányzat az adásvételi szerződés alapján jegyeztette be, azzal a feltétellel, hogy az ingatlanon az előírt építési kötelezettséget teljesíteni kell.

A tulajdonos az épületet a határidőn belül megépítette, ennek megfelelően az épület feltüntetése az ingatlan-nyilvántartásban megtörtént (Széljegy: INYER/2026/884175 - 2026.07.14. 00:00:00).

Javasolom a Tisztelt Képviselő-testület részére, hogy a Bodmér 38/4 hrsz.-ú ingatlan vonatkozásában hatalmazza fel a polgármestert nyilatkozattételre az Önkormányzat, mint jogosult visszavásárlási jogának törléséhez.

Kérem a Tisztelt Képviselő-testületet, hogy az előterjesztést tárgyalja meg és a határozati javaslatot fogadja el.


Bodmér, 2026. július 20.
Tisztelettel:

            Katona László
             polgármester



























Határozati javaslat:

Bodmér Község Önkormányzata Képviselő-testületének
/2026. (VII. 28.) határozata

 Bodmér 38/4 hrsz.-ú ingatlan visszavásárlási jog törlésének az ingatlan-nyilvántartásban történő átvezetéséről

Bodmér Község Önkormányzata Képviselő-testülete úgy dönt, hogy  
1) Bernwallner Marcell 2060 Bicske, Diófa utca 4., szám alatti lakos és Bernwallner Szonja Csenge 2065 Mány, Szent István utca 24. alatti lakos a Bodmér belterület 38/4 hrsz alatt felvett 1125 m2 alapterületű, természetben a 8080 Bodmér, Endresz György utca 6. szám alatti ingatlanra az ingatlannyilvántartásba 2021. 08. 31. napján, III. rész 2. alatt bejegyzett „visszavásárlási jog” törléséhez feltétlen és visszavonhatatlan hozzájárulását adja.
2) A Képviselő-testület felhatalmazza a polgármestert az 1.) pontban megjelölt ingatlan vonatkozásában, a 38/4 hrsz. alatti ingatlan tulajdoni lapján a III. rész 2. alatt feltüntetett „visszavásárlási jog” törlésének az ingatlan-nyilvántartásban történő átvezetéshez szükséges okiratok aláírására.
3) Az 1.) és 2.) pontokban meghatározottakkal összefüggő valamennyi eljárási költség a Kérelmezőt terheli.
								Határidő: 	azonnal
			    					Felelős:	polgármester 

